Kemin sarjakuvapäivät

thumb|Sarjakuvapäivät on järjestetty pääasiassa Kemin kulttuurikeskuksen tiloissa. Kemin sarjakuvapäivät on tapahtuma, jonka järjesti vuosittain Kemin sarjakuvakeskus. 35 vuoden ajan järjestettyjen Kemin sarjakuvapäivien pitäminen hiipui vuonna 2016 vapaaehtoisten tekijöiden vähenemiseen ja vaikeaan taloustilanteeseen.https://yle.fi/uutiset/3-9136471 Kemin Kulttuurilautakunta järjesti 26.–27. syyskuuta 1981 yhteistyössä Suomen sarjakuvaseuran kanssa sarjakuvaseminaarin, jossa kyseltiin onko sarjakuva taidetta, käsiteltiin sarjakuvan historiaa, tuotantoa ja kulutusta, kotimaista sarjakuvaa ja sarjakuvantekijäin asemaa. Sarjakuvatapahtumia jatkettiin vuosittain. Sarjakuvapäivien kansainvälistyminen alkoi 1985. Tuolloin ranskalainen ”selkeän viivan” (ligne claire) edustaja Serge Clerc vieraili Kemissä. Sen jälkeen arktisilla sarjakuvafestivaaleilla on vierailleet monet merkittävät sarjakuvapiirtäjät, käsikirjoittajat ja sarjakuvan asiantuntijat. Kemissä ovat käyneet muun muassa undergroundguru Robert Crumb ja sarjakuvafilosofi Scott McCloud Yhdysvalloista, piirtäjä Jose Munoz ja käsikirjoittaja Carlos Sampayo Argentiinasta, FECOn varapuheenjohtaja Norio Yamanoi Japanista ja piirtäjä Frank Odoi Keniasta. Ranskalaisen kielialueen sarjakuvaa ovat esitelleet muun muassa sarjakuvataiteilija Claire Bretécher, Bordeaux’n yliopiston professori, käsikirjoittaja Pierre Christin ja Belgian Philipsin pääjohtajan paikalta sarjakuvakäsikirjoittajaksi siirtynyt Jean van Hamme. Vuonna 2006 järjestetyt 25. sarjakuvapäivät jäivät tapahtumasta alusta alkaen päävastuussa olleen kulttuurisihteeri Heikki Porkolan viimeisiksi. 26\. sarjakuvapäivät keväällä 2007 järjestettiin aikaisempaa pienemmällä budjetilla Kemin kaupungin tapahtumalle myöntämän avustuksen pienennettyä yhdeksäsosaan aikaisemmasta. Tapahtuma vietiin Kemin sisäsatamaan, missä alueen ravintoloita ja Tullimakasiini muutettiin viikonlopun ajaksi näyttelytiloiksi. Kulttuurikeskukseen keskitettiin päivien mangaohjelma. Useana vuonna päivillä on järjestetty japanilaista kulttuuria esittelevä Kitacon-tapahtuma, jossa esitellään animea ja mangaa.Yle, kulttuuriuutiset ==Kemin sarjakuvakilpailut== Jo ensimmäiseen tapahtumaan liittyi sarjakuvakilpailu, jonka voitti Harri Vaalio sarjakuvallaan Näkkilä. Vuodesta 1982 lähtien kilpailujen parhaat työt on julkaistu albumeina. Valtakunnallisena sarjakuvakilpailu järjestettiin vuoteen 1999 saakka, jolloin kilpailu laajeni pohjoismaiseksi. Sarjakuvakilpailussa on ollut kaksi sarjaa: novelli- ja strippisarjakuvat. Vuodesta 2000 lähtien Kemin sarjakuvapäivillä on järjestetty myös sprinttistripin Suomen mestaruuskilpailuja. Ideana kilpailussa on piirtää strippi annetusta aiheesta puolen tunnin sisällä. Muun muassa Ville Ranta on menestynyt näissä kilpailuissa. Vuonna 2006 kilpailun voitti turkulainen Rami Selin. Kemin sarjakuvakilpailujen (novellit) voittajat: *1981 Harri Vaalio *1982 Harri Vaalio, Ari Kutila *1983 Arto Nyyssönen *1984 Anssi Rauhala *1985 Ilpo Koskela *1986 Hannu Mänttäri & Johanna Sinisalo *1987 Ari Pirttisalo *1988 Hannu Hirvonen *1989 Ilpo Koskela, Jarmo Somermäki *1991 Tommi Hänninen *1992 Pentti Nuortimo & Sari Luhtanen *1993 Ville Pirinen *1994 Joel Melasniemi *1995 Marko Leinonen *1996 Kimmo Niiranen *1997 Petteri Tikkanen *1998 Petteri Tikkanen *1999 Jenni Rope *2000 Noora Federley & Ville Pirinen *2001 Kati Kovács *2002 Mika Lietzén *2003 Jan Solheim, Tanska *2004 Anneli Furmark, Ruotsi *2005 Loka Kanarp, Ruotsi *2006 Hanneriina Moisseinen, Suomi *2007 Anna Sailamaa, Suomi ==Lempi-palkinnot== Kuvanveistäjä Sanna Koiviston Jope Pitkäsen sarjakuvahahmon pohjalta toteuttamia Lempi-patsaita on jaettu sarjakuvapäivillä vuodesta 1987 alkaen. Lempi Grand Prix myönnetään vuoden parhaasta kotimaisesta sarjakuvakirjasta, merkittävästä pitkäaikaisesta tuotannosta tai muusta suomalaista sarjakuvaa edistävästä teosta. Strippi- Lempi jaetaan vuoden parhaasta sanomalehtistripistä ja Lehti-Lempi kotimaiselle sarjakuvalehdelle tai kotimaista sarjakuvaa suosivalle sanomalehdelle. Lempi International myönnetään laadukkaille käännösalbumeille. Ensimmäisen Lempi Grand Prix'n sai Harri Pystynen (1950-1990) strippialbumistaan Kadekismus. Ensimmäinen Strippi-lempi meni itseoikeutetusti Lempi-hahmon luojalle Jope Pitkäselle. Kotimaisista sarjakuvalehdistä Lehti- Lempillä on palkittu Kylmä Metalli 1987 ja Suuri Kurpitsa 1992. Viimeksi on palkittu Juha Kouvalainen sarjakuvaportaali Kvaak.fi:n kehittämistyöstä vuonna 2005 ja sarjakuvan monitoimimies Vesa Kataisto vuonna 2006. Vuoden 2007 ainoan Lempi-palkinnon, Strippi-Lempin, sai Kiroilevan siilin tekijä Milla Paloniemi. Vuonna 2006 Kemin sarjakuvakeskus myönsi historian ensimmäisen Lempi Grand Slam -palkinnon, jonka sai eläkkeelle jäävä Heikki Porkola ansioistaan suomalaisen sarjakuvan edistäjänä. Palkintoa luovutettaessa Sarjakuvakeskuksen puheenjohtaja Ilpo Koskela luonnehti yhtä Grand Slamiä neljän Grand Prix'n arvoiseksi. Lempi Patsaat 1987–2007 ;Lempi Grand Prix *1987 Harri Pystynen / Kadekismus *1988 Suomen sarjakuvaseura / Suomalaisen sarjakuvan näyttely Angoulemessa *1989 Veikko Savolainen / Joonas *1991 Tarmo Koivisto / Mämmilä *1992 Hannu Hirvonen / Eroottinen eläintarha *1993 Petri Kemppinen & Juhani Tolvanen / Sarjakuva, rakastettuni *1994 Harto Pasonen / kustannustoiminta *1995 Hannu Virtanen / Mämmilä *1996 Ari Kutila / Mustapukuinen mies *1997 Heikki Jokinen & Kalervo Pulkkinen / Suomalaisen sarjakuvan ensyklopedia *1998 Timo Mäkelä / Koko tuotanto *1999 Mauri Kunnas / Koko tuotanto *2000 Jukka Murtosaari / Koko tuotanto *2001 Keijo Ahlqvist / Sarjakuvatoiminta *2002 Pauli Kallio *2003 Like / Hannu Paloviita *2004 Kati Kovács *2005 Matti Hagelberg *2006 Ville Ranta *2009 Heikki Kaukoranta / Sarjakuvatoiminta *2010 Petteri Oja ;Strippi-Lempi *1987 Jope Pitkänen / Lempi *1988 Tarmo Koivisto / Apina Kapina *1989 Heikki- Pekka Miettinen / Pahkeinen *1991 Tiina Paju & Sari Luhtanen / Maisa ja Kaarina *1994 Juho Juntunen / Kuukauden rakkaustarina *1996 Pekka Seppänen & Pertti Hämäläinen & Jari Pantzar / Teuvo Lyly *1998 Ilkka Heilä / B. Virtanen *1999 Juba Tuomola / Viivi ja Wagner *2000 Petri Hiltunen / Väinämöisen paluu *2007 Milla Paloniemi / Kiroileva siili *2009 Pertti Jarla / Fingerpori ;Lehti-Lempi *1987 Kylmä Metalli *1991 Ilta-Sanomat / Juhani Tolvanen *1992 Suuri Kurpitsa *1993 Kansan Uutisten Viikkolehti *1995 Kaleva / Sauli Pesonen *1997 Sarjari / Pekka A. Manninen *1998 Tähtivaeltaja / Toni Jerrman *2001 Ville Hänninen / Sarjainfo *2002 Heikki Jokinen *2003 Ankkalinnan Pamaus / Timo Ronkainen *2004 Asemakustannus *2005 Kvaak.fi / Juha Kouvalainen *2006 Vesa Kataisto *2009 Sarjakuvablogit.com ;Lempi International *1987 Didier Comès / Silence *1988 Enki Bilal / Unien vankila *1989 Hunt Emerson / Lady Chatterleyn rakastaja *1991 Jose Munoz & Carlos Sampayo / Alack Sinner *1992 Tove Jansson / Muumi *1993 Hugo Pratt / Corto Maltese *1994 Neil Gaiman / Nukketalo - Sandman *1995 Robert Crumb / koko tuotanto ; Scott McCloud / Sarjakuva - näkymätön taide *1996 Bill Watterson / Lassi ja Leevi *1998 Paula Antila & Olavi Rytkönen / Opeliksin orjalaeva *1999 Jano / Kemi *2000 Joe Sacco / Reportaasisarjakuvat *2001 Vicar / Aku Ankka & Eddie Campbell / Helvetistä *2003 Moebius *2008 Guy Delisle ;Lempi Grand Slam *2006 Heikki Porkola ==Sarjakuva & Musiikki -sävellys- ja sanoituskilpailu== Vuodesta 2004 alkaen Sarjakuvakeskus on järjestänyt Sarjakuva & Musiikki -sävellys- ja sanoituskilpailuja. Tuon vuoden sarjakuvapäivien teemana oli juuri Sarjakuva & Musiikki. Kilpailua jatkettiin seuraavina vuosina. Ensimmäisessä kilpailussa palkittiin voittokappaleen Mustapukuinen mies (Pentti Korpela) lisäksi toiseksi sijoittunut O.B.Makkonen (Jarkko Meretniemi- Pekka Jäntti) ja kolmannen sijan saavuttanut Mämmilä (Martti Ohinmaa). Kilpailun tuomaristoon kuuluivat Rumba-lehden entinen toimituspäällikkö, nykyinen STT:n toimittaja Antti Eerola, sarjakuvapiirtäjä / muusikko Kivi Larmola ja muusikko, Sarjakuvakeskuksen hallituksen jäsen Jussi Korhonen. Tuomariston sihteerinä toimi festivaalijohtaja Heikki Porkola. Vuonna 2005 ensimmäistä palkintoa ei jaettu lainkaan, kakkospalkinnon sai Matti Hagelbergin yksinkertainen viisaus (Lauri Wuolio) ja kolmannen palkinnon Viivi ja Wagner (Martti Ohinmaa). Arvosteluraatiin kuuluivat festivaalijohtaja Heikki Porkola, muusikko, sarjakuvakeskuksen hallituksen jäsen Jussi Korhonen ja sarjakuvapiirtäjä Ari Kutila. Kolmannen, vuonna 2006 järjestetyn kilpailun voiton jakoivat euralainen Mika Peltonen kappaleella Oi Viivi ja kemiläinen Pentti Korpela kappaleella Virtanen. Lisäksi kilpailun tuomaristo myönsi kunniamaininnan Pietari Pehkoselle kappaleesta Sarjakuvia piirtelen. Vuoden 2006 kilpailun tuomariston muodostivat festivaalijohtaja Heikki Porkola ja muusikot Jussi Heikkinen ja Jussi Korhonen Sarjakuvakeskuksen edustajina sekä ulkopuolisena asiantuntijajäsenenä muusikko, sarjakuvapiirtäjä Joel Melasniemi. Kunkin vuoden palkitut kappaleet on julkaistu CD-singleinä, jotka ovat tuottaneet Jussi Heikkinen ja Jussi Korhonen. === Julkaistut CD-levyt === * Mustapukuinen mies (2004) * Viivi ja Wagner (2005) * Kuvioita sarjassa (2006) == Albumeja == * == Lähteet == *Kemin sarjakuvakeskus === Viitteet === ==Aiheesta muualla== * Kemin sarjakuvapäivät Luokka:Kuvataidetapahtumat Lempi- palkinnot Luokka:Suomen tapahtumat Luokka:Kemin kulttuuri